Diari Oficial de la Generalitat Valenciana


Sumari del DOGV 10741, del 05-12-2024 (2024/12170)

RESOLUCIÓ de 3 de desembre de 2024, d'ampliació de terminis i modificació parcial de la Resolució de 15 de juliol de 2024, de la Conselleria d'Innovació, Indústria, Comerç i Turisme, per la qual s'efectua la convocatòria per a l'exercici 2024 d'ajudes per a impulsar projectes industrials que siguen estratègics per a la reindustrialització de la Comunitat Valenciana. STRATG 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10041

Data del DOGV
:   05-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12512

CVE
:   CWCP-Q-5492-40406

Data del document
:   03-12-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * equipament industrial
    * reestructuració industrial
    * ajuda a la indústria

L'Orde 1/2024, de 30 de gener, de la Conselleria d'Innovació, Indústria, Comerç i Turisme (DOGV 9781, 05.02.2024), establix les bases reguladores per a la concessió d'ajudes per a impulsar la reindustrialització de l'economia de la Comunitat Valenciana.

Mitjançant la Resolució de 15 de juliol de 2024, de la consellera d'Innovació, Indústria, Comerç i Turisme, es va efectuar la convocatòria per a l'exercici 2024, d'ajudes per a impulsar projectes industrials que siguen estratègics per a la reindustrialització de la Comunitat Valenciana (DOGV 9897, 19.07.2024), convocatòria d'ara en avant.

El resolc setzé, apartat primer, de l'esmentada resolució disposa que «Les beneficiàries hauran de presentar la documentació justificativa de l'execució dels projectes objecte de la subvenció en els següents terminis màxims:

– Justificació de l'execució realitzada en 2024: fins al 5 de desembre de 2024.

– Justificació de l'execució de 2025: fins al 5 de desembre de 2025.

– Justificació de l'execució de 2026: fins al 7 de desembre de 2026.».

En la fase d'instrucció del procediment de gestió d'ajudes, es van realitzar els tràmits corresponents, que van donar lloc a la Resolució de 13 de novembre de 2024, de la Direcció General d'Indústria, per la qual es resol la convocatòria, per a l'exercici 2024, de ajudes per a impulsar projectes industrials estratègics en la Comunitat Valenciana (DOGV 9989, 21.11.2024).

El resolc sèptim, apartat 1, d'esta resolució reitera la data del 5 de desembre de 2024, com a data màxima de finalització del termini d'execució i justificació de la citada anualitat dels projectes corresponents a les ajudes incloses en la mateixa resolució.

El temporal de vent i pluges esdevingut en la Comunitat Valenciana, a conseqüència de l'episodi de DANA (Depressió Aïllada en Nivells Alts) que es va iniciar en la jornada de 29 d'octubre, ha tingut conseqüències destructives en persones, béns i infraestructures de tota índole, alterant d'esta manera substancialment el funcionament normal de la societat en les zones afectades.

De conformitat amb el que s'establix en l'apartat onzé de l'Acord de 4 de novembre de 2024, del Consell, pel qual s'adopten mesures urgents per a pal·liar els danys produïts pel temporal iniciat el 29 d'octubre de 2024 en la Comunitat Valenciana que establix que de conformitat amb el que es disposa en l'article 32.5 de la citada Llei 39/2015, s'acorda l'ampliació general dels terminis en tots aquells procediments no vençuts de competència de l'Administració de la Generalitat i del seu sector públic instrumental que es troben en tramitació.

D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, permet concedir d'ofici, una ampliació dels terminis establits, que no excedisca de la mitat d'estos, si les circumstàncies ho aconsellen i amb això no es perjudiquen drets de tercer i atés que l'ampliació de terminis haurà de produir-se, en tot cas, abans del venciment del termini de què es tracte i en cap cas podrà ser objecte d'ampliació un termini ja vençut.

Per això, i en virtut de les facultats que em conferix l'article 28 de la Llei 5/1983, de 30 de desembre, del Consell, i l'article 160.4 b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,

RESOLC

*Primer*

S'amplia el termini a les entitats beneficiàries, relacionades en l'annex I de la Resolució de 13 de novembre de 2024, de la Direcció General d'Indústria, per la qual es resol la convocatòria, per a l'exercici 2024, d'ajudes per a impulsar projectes industrials estratègics en la Comunitat Valenciana. (DOGV 9989, 21.11.2024), per a presentar la documentació justificativa relativa a l'execució dels projectes en l'anualitat 2024, fins a, com a màxim, el 16 de desembre de 2024.

Igualment, s'amplia el termini per a acreditar la realització dels pagaments, sense que en cap cas se supere l'anterior data màxima indicada.

*Segon*

A conseqüència de l'anterior, es modifica la redacció del resolc setzé apartat primer, de la Resolució de 15 de juliol de 2024, de convocatòria d'ajudes, de tal forma que on diu:

«Setzé. Justificació i pagament de les ajudes

1. Les beneficiàries hauran de presentar la documentació justificativa de l'execució de els projectes objecte de la subvenció en els següents terminis màxims:

– Justificació de l'execució realitzada en 2024: fins al 5 de desembre de 2024.

– Justificació de l'execució de 2025: fins al 5 de desembre de 2025.

– Justificació de l'execució de 2026: fins al 7 de desembre de 2026».

Ha de dir:

«Setzé. Justificació i pagament de les ajudes

1. Les beneficiàries hauran de presentar la documentació justificativa de l'execució de els projectes objecte de la subvenció en els següents terminis màxims:

– Justificació de l'execució realitzada en 2024: fins al 16 de desembre de 2024.

– Justificació de l'execució de 2025: fins al 5 de desembre de 2025.

– Justificació de l'execució de 2026: fins al 7 de desembre de 2026».

*Tercer*

Així mateix, como conseqüència de l'anterior, es modifica la redacció del resolc sèptim, apartat primer, de la Resolució de 13 de novembre de 2024, de la Direcció General d'Indústria, per la qual es resol la convocatòria, per a l'exercici 2024, d'ajudes per a impulsar projectes industrials estratègics en la Comunitat Valenciana, de tal forma que on diu:

«Sèptim. Justificació de les ajudes

1. Les beneficiàries hauran de presentar la documentació justificativa de l'execució dels projectes objecte de la subvenció en els següents terminis màxims, havent d'ajustar-se a les especificacions establides en l'annex III d'esta resolució d'acord amb l'articulat del RGEC al qual s'aculla el projecte d'inversió subvencionat:

– Justificació de l'execució realitzada en 2024: fins al 5 de desembre de 2024.

– Justificació de l'execució de 2025: fins al 5 de desembre de 2025.

– Justificació de l'execució de 2026: fins al 7 de desembre de 2026.

Tots els costos subvencionables hauran d'estar pagats en estes dates».

Ha de dir:

«Sèptim. Justificació de les ajudes

1. Les beneficiàries hauran de presentar la documentació justificativa de l'execució dels projectes objecte de la subvenció en els següents terminis màxims, havent d'ajustar-se a les especificacions establides en l'annex III d'esta resolució d'acord amb l'articulat del RGEC al qual s'aculla el projecte d'inversió subvencionat:

– Justificació de l'execució realitzada en 2024: fins al 16 de desembre de 2024.

– Justificació de l'execució de 2025: fins al 5 de desembre de 2025.

– Justificació de l'execució de 2026: fins al 7 de desembre de 2026.

Tots els costos subvencionables hauran d'estar pagats en estes dates».

*Quart*

La present resolució es publicarà en el *Diari Oficial de la Generalitat Valenciana*, de conformitat amb l'article 45.1 de la Llei 39/2015, d'1 d'octubre.

*Quint*

Contra la present resolució no cal interposar cap recurs, de conformitat amb ho establix l'article 32.3 de la Llei 39/2015, d'1 d'octubre.

  

València, 3 de desembre de 2024

María Ángela Cano García

Consellera d'Innovació, Indústria, Comerç i Turisme